Han var født i Oslo som sønn av fabrikkeier og banksjef Fritz Heinrich Frølich. Han tok artium som privatist i 1868, ble cand.theol. i 1873 med practicum 1874. Fra 1875 var han bestyrer for Lillehammer private pigeskole (senere Lillehammer middelskole for piker), etterhvert også eier av skolen. Fra 1881 til 1892 var han sogneprest i Masfjorden, og ordfører der 1884-89. Fra 1892-1901 sogneprest i Ådal, Buskerud. Han søkte permisjon fra 1901 for å ofre seg for litterære sysler. Fra 1904 fikk han avskjed med vartpenger. Fra 1908 var han statsstipendiat.